Zásadná pripomienka Slovensko Digital

Dokument " KRITÉRIÁ PRE VÝBER PROJEKTOV - HODNOTIACE KRITÉRIÁ - pre hodnotenie žiadostí o NFP v rámci Programu Slovensko 2021 – 2027, cieľa politiky súdržnosti 1 Konkurencieschopnejšia a inteligentnejšia Európa

V kapitole 2 - Vylučujúce hodnotiace kritériá doplniť ďalšie Hodnotiace kritériá 6. - 12 v tomto znení:

|  |
| --- |
| Hodnotiace kritérium |
| 6.  | **Zabezpečuje projekt vytvorenia alebo optimalizáciu procesných postupov (reformu) verejnej správy?(relevantné pre špecifický cieľ RSO1.2 a organizáciu správy informačných technológií verejnej správy)** | Predmet posúdenia | Výsledok | Spôsob aplikácie  |
| Posudzuje sa či projekt obsahuje popis vytvorenia alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia. (§2, ods. 3, zákon 95/2019 Z. z.o informačných technológiách vo verejnej správe Slovenskej republiky). | áno | Projekt obsahuje popis zmeny alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia*.* |
| nie | Projekt neobsahuje popis zmeny alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia*.* |

Hodnotiteľ posudzuje, či obsahom projektu/ŽoNFP je popis zmeny alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia*.* IT projekty majú byť podporou pre reformy verejnej správy / optimalizáciu procesov. Vytvorenie alebo optimalizácia procesních postupov verejnej správy, ktorej súčasťou je hodnotený projekt má byť jasná, popísaná, zmysluplná a dostatočná. Cieľom IT projektu nie je “spraviť IT riešenie”, ale podpora biznis cieľov verejnej správy alebo inštitúcií verejnej správy.

Popis vytvorenia alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia musia byť uvedené v projektových dokumentoch fáz prípravy projektu zverejnených v centrálnym metainformačným systémom verejnej správy (https://metais.vicepremier.gov.sk)

V prípade, že v projekte/ŽoNFP je popis vytvorenia alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia**, hodnotiteľ priradí odpoveď „áno“. V opačnom prípade priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP alebo relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| Hodnotiace kritérium |
| 7.  | **Obsahujú merateľné ukazovateľe (KPI) projektu jednoznačné hodnoty týkajúce sa vytvorenia alebo optimalizácie procesných postupov (reformy) verejnej správy?(relevantné pre špecifický cieľ RSO1.2 a organizáciu správy informačných technológií verejnej správy)** | Predmet posúdenia | Výsledok | Spôsob aplikácie  |
| Posudzuje sa či merateľné ukazovateľe (KPI) projektu sú jednoznačné, správne a týkajú sa vytvorenia alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia. (§15, ods. 4, zákon 95/2019 Z. z.o informačných technológiách vo verejnej správe Slovenskej republiky). | áno | Projekt obsahuje merateľné ukazovateľe (KPI) projektu, ktoré sú jednoznačné, správne a týkajú sa vytvorenia alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia*.* |
| nie | Projekt neobsahuje merateľné ukazovateľe (KPI) projektu, ktoré sú jednoznačné, správne a týkajú sa vytvorenia alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia*.* |

Hodnotiteľ posudzuje, či obsahom projektu/ŽoNFP sú merateľné ukazovateľe (KPI) projektu týkajú vytvorenia alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia tak, je definovaný súčasný stav, navrhnutý cieľový stav a sledovať jeho napĺňanie. Hodnotiteľ posudzuje, či každý merateľný ukazovateľ (KPI) vedie k zlepšeniu medzi AS-IS a TO-BE stavom, či je vyjadrený nominálnymi hodnotami (číslami) a či sa dať zmerať a vyhodnotiť.

Merateľné ukazovateľe (KPI) projektu musia byť uvedené v projektových dokumentoch fáz prípravy projektu zverejnených v centrálnom metainformačným systémom verejnej správy (https://metais.vicepremier.gov.sk)

V prípade, že v projekte/ŽoNFP sú jednoznačné a správne merateľné ukazovateľe (KPI) projektu, ktoré sa týkajú vytvorenia alebo optimalizácie procesných postupov (reformu) verejnej správy, personálneho zabezpečenia a organizačného zabezpečenia**, hodnotiteľ priradí odpoveď „áno“. V opačnom prípade priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP alebo relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| Hodnotiace kritérium |
| 8.  | **Je projekt v súlade s Koncepciou rozvoja informačných technológií verejnej správy (KRIT) žiadateľa?(relevantné pre špecifický cieľ RSO1.2 a organizáciu správy informačných technológií verejnej správy)** | Predmet posúdenia | Výsledok | Spôsob aplikácie  |
| Posudzuje sa či je projekt v súlade s Koncepciou rozvoja informačných technológií verejnej správy (KRIT) žiadateľa (§13, zákon 95/2019 Z. z.o informačných technológiách vo verejnej správe Slovenskej republiky). | áno | Projekt je v súlade s Koncepciou rozvoja informačných technológií verejnej správy (KRIT) žiadateľa*.* |
| nie | Projekt nie je v súlade s Koncepciou rozvoja informačných technológií verejnej správy (KRIT) žiadateľa*.* |

Hodnotiteľ posudzuje, či je projekt/ŽoNFP v súlade s Koncepciou rozvoja informačných technológií verejnej správy (KRIT) žiadateľa. Hodnotiteľ posudzuje, či je projekt/ŽoNFP zahrnutý do Koncepcie rozvoja informačných technológií verejnej správy (KRIT) žiadateľa, či je Koncepcia rozvoja informačných technológií verejnej správy (KRIT) žiadateľa schválená Ministerstvom investícií, regionálneho rozvoja a informatizácie Slovenskej republiky a zverejnená v centrálnom metainformačným systémom verejnej správy (https://metais.vicepremier.gov.sk) alebo schválená štatutárom žiadateľa, ak žiadateľ nemá povinnosť ju zverejňovať v centrálnom metainformačným systémom verejnej správy.

V prípade, že projekte/ŽoNFP je v súlade s Koncepciou rozvoja informačných technológií verejnej správy (KRIT) žiadateľa**, hodnotiteľ priradí odpoveď „áno“. V opačnom prípade priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP alebo relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| Hodnotiace kritérium |
| 9.  | **Je obsah a rozsah dokumentov a výstupov projektu v súlade s legislatívou?(relevantné pre špecifický cieľ RSO1.2 a organizáciu správy informačných technológií verejnej správy)** | Predmet posúdenia | Výsledok | Spôsob aplikácie  |
| Posudzuje sa či je rozsah a obsah dokumentov a výstupov projektu v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov. | áno | Rozsah a obsah dokumentov a výstupov projektu je v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov*.* |
| nie | Rozsah a obsah dokumentov a výstupov projektu nie je v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov*.* |

Hodnotiteľ posudzuje či je rozsah a obsah dokumentov a výstupov projektu/ŽoNFP v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov. Hodnotiteľ posudzuje:

* či sú všetky projektové dokumenty definované vo vyhláške o riadení projektov, schválené a zverejnené v centrálnom metainformačnom systéme verejnej správy (https://metais.vicepremier.gov.sk),
* či je rozsah projektových dokumentov a výstupov v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov,
* či sú obsah dokumentov a výstupy projektu v súlade s príslušnými vecnými zákonmi, vyhláškami, metodickými pokynmi a internými smernicami žiadateľa, alebo ak nie sú, tak či sú definované všetky potrebné zmeny v legislative,
* či sú v projektových dokumentoch uvedené a dostupné zdroje pre všetky údaje na základe ktorých sú vypracované projektové dokumenty a výstupy projektu.

V prípade, že je rozsah a obsah dokumentov a výstupov projektu je v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov*.***, hodnotiteľ priradí odpoveď „áno“. V opačnom prípade priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP alebo relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| Hodnotiace kritérium |
| 10.  | **Verejné pripomienkovanie výstupov projektu(relevantné pre špecifický cieľ RSO1.2 a organizáciu správy informačných technológií verejnej správy)** | Predmet posúdenia | Výsledok | Spôsob aplikácie  |
| Posudzuje sa či bolo verejné pripomienkovanie výstupov projektu vykonané v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov*.* | áno | Verejné pripomienkovanie výstupov projektu bolo vykonané v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov |
| nie | Verejné pripomienkovanie výstupov projektu nebolo vykonané v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov |

Participácia realizátora projektu s odbornou verejnosťou na príprave a realizácii projektu zabezpečuje zvýšenie transparentnosti procesov a kvality výstupov projektu. Hodnotiteľ posudzuje či bolo verejné pripomienkovanie výstupov projektu vykonané v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov. Hodnotiteľ posudzuje:

* či boli vystupy projektu ešte pred ich schválením zverejnené v centrálnom metainformačnom systéme verejnej správy (https://metais.vicepremier.gov.sk),
* či bola výzva na verejné pripomienkovanie výstupov projektu bola zverejnená pred schválením vystupov projektu,
* či boli pripomienky k výstupom projektu adekvátne zohľadnené a zapracované,
* či bolo vyhodnotenie verejného pripomienkovania pred schválením výstupov projektu zverejnené.

V prípade, že verejné pripomienkovanie výstupov projektu bolo vykonané v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov**, hodnotiteľ priradí odpoveď „áno“. V opačnom prípade priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP alebo relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| Hodnotiace kritérium |
| 11.  | **Prevencia Vendor Lock-in, autorské práva a licencie výstupov projektu(relevantné pre špecifický cieľ RSO1.2 a organizáciu správy informačných technológií verejnej správy)** | Predmet posúdenia | Výsledok | Spôsob aplikácie  |
| Posudzuje sa či je v projekte zabezpečená prevencia Vendor Lock-in, autorské práva a licencie v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov*.* | áno | V projekte je zabezpečená prevencia Vendor Lock-in, autorské práva a licencie sú súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov |
| nie | V projekte nie je zabezpečená prevencia Vendor Lock-in, autorské práva a licencie nie sú v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov |

Zabezpečenie prevencie "vendor lock-in" vyžaduje aby, v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov, v projektových dokumentoch bolo pre realizátora projektu:

* zabezpečenie autorských a majetkových práv k výstupom projektu na ich využívanie, šírenie a úpravu,
* zabezpečenie vlastníctva projektovej, technickej a produktovej dokumentácie zdrojového kódu vytvoreného počas projektu,
* zabezpečenie odovzdania dokumentácie a zdrojového kódu vytvoreného počas projektu,
* zabezpečenie práva na schvaľovanie zmien technológií a produktov,
* zabezpečenie možnosti tranzície aj na iného dodávateľa počas prevádzky informačnej technológie.

Podľa platnej legislatívy, musí byť funkčný zdrojový kód vytvorený počas projektu s dokumentáciou, po ukončení projektu, uložený v centrálnom repozitári zdrojových kódov a zverejňovaný na znovupoužitie.

Hodnotiteľ posudzuje či je v projekte zabezpečená prevencia Vendor Lock-in, autorské práva a licencie v súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov. Hodnotiteľ posudzuje:

* či sú v projektových dokumentoch požadované a definované podmienky, aby bol vylúčený právny (licencia, vlastnícke práva), dátový a technologický lock-in,
* či sú v projektových dokumentoch požadované a definované autorské práva tak, že je jasne oddelené ktoré výstupy projektu sú hotové produkty s autorskou licenciou a ktoré výstupy projektu, vytvárané počas realizácie projektu, sú s verejnou licenciou Európskej únie (EUPL) tak, že realizátor projektu má k nim všetky majetkové práva, t.j. môže výstupy projektu použiť ako chce (meniť, dať ďalším, zverejniť atď.),
* či je v projektových dokumentoch požadované a definované, že zdrojový kód vytvorený počas projektu bude zverejňovaný a dostupný,
* či je v projektových dokumentoch požadované a definované, že zdrojový kód vytvorený počas projektu má mať verejnú licenciu Európskej únie (EUPL),
* či je v projektových dokumentoch požadované a definované, že dokumentácia zdrojového kódu, vytvoreného počas projektu, bude zverejňovaná a dostupná.

V prípade, že v projekte je zabezpečená prevencia Vendor Lock-in a zároveň autorské práva a licencie sú súlade s zákonom 95/2019 Z. z.o informačných technológiách vo verejnej správe Slovenskej republiky a vyhláškou o riadení projektov**, hodnotiteľ priradí odpoveď „áno“. V opačnom prípade priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP alebo relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| Hodnotiace kritérium |
| 12.  | **Zverejňovanie Otvorených údajov (Open Data)(relevantné pre špecifický cieľ RSO1.2 a organizáciu správy informačných technológií verejnej správy)** | Predmet posúdenia | Výsledok | Spôsob aplikácie  |
| Posudzuje sa či je v projekte definované a požadované vytváranie a zverejňovanie otvorených údajpv verejnej správy na portáli otvorených dát v súlade s vládnou Stratégiou a akčným plánom sprístupnenia a používania otvorených údajov verejnej správy*.* | áno | V projekte je definované a požadované vytváranie a zverejňovanie otvorených údajpv verejnej správy na portáli otvorených dát v súlade s vládnou Stratégiou a akčným plánom sprístupnenia a používania otvorených údajov verejnej správy*.* |
| nie | V projekte nie je definované a požadované vytváranie a zverejňovanie otvorených údajpv verejnej správy na portáli otvorených dát v súlade s vládnou Stratégiou a akčným plánom sprístupnenia a používania otvorených údajov verejnej správy*.* |

Verejná správa produkuje veľké množstvo nehmotného bohatstva tým, že vytvára a spravuje informácie a údaje, ktoré používa na výkon verejnej správy. Tieto informácie a údaje majú byť voľne a bezplatne dostupné verejnostina Portáli otvorených dát vo forme OpenData datasetov, t.j., vo vopred definovanom rozsahu, obsahu a forme tak, aby bolo umožnené ich neobmedzené opakované využívanie a zdieľanie. Portál otvorených dát vznikol v rámci Iniciatívy pre otvorené vládnutie, ktorej zámerom je zlepšovanie vládnutia a spravovania vecí verejných cez zvyšovanie transparentnosti, efektivity a zodpovednosti. Portál otvorených dát (data.gov.sk) je katalóg obsahujúci rôzne datasety od povinných osôb v SR

Hodnotiteľ posudzuje:

* či je v projektových dokumentoch požadovaná a definovaná funkcionalita vytvárania a spravovania OpenData datasetov z údajov, ktoré sú v rámci projektu (minimálne údaje ktoré sú niekde zverejňované), okrem výnimiek typu osobné údaje,
* či je v projektových dokumentoch, požadovaná a definovaná správna licencia pre OpenData datasety?
* či je v projektových dokumentoch, požadovaná a definovaná funkcionalita zverejňovania a aktualizácie datasetov v katalógu data.gov.sk.

V prípade, že je v projekte je definované a požadované vytváranie a zverejňovanie otvorených údajpv verejnej správy na portáli otvorených dát v súlade s vládnou Stratégiou a akčným plánom sprístupnenia a používania otvorených údajov verejnej správy**, hodnotiteľ priradí odpoveď „áno“. V opačnom prípade priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP alebo relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.